染疫逃離醫院男子李運強判囚4個月
去年12月18日從香港伊利沙伯醫院隔離病房逃離的63歲確診男子李運強，被控一項「任何人不得使他人蒙受感染的危險」罪，今日於九龍城裁判法院認罪，判囚4個月。李運強求情稱身體愈來愈差，每月僅靠5000多元的綜援生活，如果入獄會失去綜援，過年後還要接受小腸氣手術，希望法庭罰款了事，「你要我坐監我真係會死，乜嘢都無㗎喇，綜援又無，畀我出去過返個好年啦」。暫委裁判官鄭潤聰問李運強為何逃去，他稱「我本應唔係走，突然打嚟同我講仲有4支大頭針未打，唔好走住，你知啦打落肚臍好痛㗎！我一時鹵莽就走咗去」，鄭潤聰斥責「60幾歲人仲會怕打針」，問李運強：「你嗰兩日去咗邊？」李運強稱「喺街到瞓」，鄭潤聰問他為何不回家，他表示「未清潔好，仲有細菌」。鄭潤聰判刑時直斥李運強的行為非常自私，指法庭必須要給予公眾清晰訊息，「你寧願瞓街都唔返屋企，驚痛而罔顧其他人安全，香港好多市民出好多力防止疫情擴散，你仲要走咗兩日」。李運強本來被判入獄6個月，唯晚上發現量刑出錯，遂更改刑期為4個月。2020年12月7日，被告李運強獲香港衞生署通知他為確診人士的密切接觸者，後在竹篙灣檢疫中心被檢出陽性反應，12月14日轉到伊利沙伯醫院隔離治療。18日下午5時，李運強離開病房，當值護士發現其逃走後報警。警方前往李運強報稱住址，但沒有發現他，警方於20日半夜在長洲街近上海街交界尋回李運強，並送返醫院繼續隔離。直至12月23日李運強被驗出陰性反應後方拘捕之。